《次韵韩毅伯志别》
宋代·王炎

江头三老风樯急，诗叟欲行还却立。
刚肠不解儿女悲，肯为别离襟袖湿。
翰墨场中空白眉，牙游不遂休奔驰。
平生讷室有秘诀，持以赠君君可归。
静而无哗气方定，清而寡欲心自正。
耳根毁誉等风波，眼界枯荣俱泡影。
得此还家虽退藏，被褐怀玉中含光。
踏破青鞋行万里，猛省昨非今近是。
但看污渎有灵龟，莫道蹄涔无尺鲤。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。